
ΠΕ ΡΙΕΧΟΜΕ ΝΑ 

ΑΝΑΔΑΣΩΣΕΙΣ 

ΑΠΟΦΑΣΕΙΣ 

Κήρυξη ως αναδασωτέας έκτασης 1.136 στρεμμάτων, στη θέση 
Τριβολιάρη - Κουμάσια της Κοινότητας Καλεντζίου του Νομού 
Αχαΐας . 1 

ΠΟΛΕΟΔΟΜΙΑ 

ΑΠΟΦΑΣΕΙΣ 

Τροποποίηση ρυμοτομικού σχεδίου στο Ο.Τ. 29 του Δήμου Νεάπο¬ 
λης, για την κατάργηση των στοών, επί της οδού Γρηγ. Λα- 


μπράκη . 2 

Έγκριση ρυμοτομικού σχεδίου οικισμού Συκιάς της Κοινότητας Με¬ 
τάλλων Ν. Σερρών και καθορισμός όρων και περιορισμών δόμη¬ 
σης των οικοπέδων αυτού . 3 

Τροποποίηση του εγκεκριμένου ρυμοτομικού σχεδίου Αθηνών με¬ 


ταξύ των οδών Βόλβης, Πιτυούντος, Ερμωνάσσης, Οφιούντος 
και Κρώμνης, (Ο.Τ. 107, περ. 95) με χαρακτηρισμό: α. του χώ¬ 
ρου με στοιχεία ΑΒΓΔΕΖΑ ως χώρου πρασίνου και αθλοπαι- 
δειών και β. του χώρου με στοιχεία ΖΘΙΚΛΖ ως χώρου σχο¬ 
λείου . 4 


ΑΝΑΔΑΣΩΣΕΙΣ 

ΑΠΟΦΑΣΕΙΣ 

Αριθ. 2761 (1) 

Κήρυξη ως αναδασωτέας έκτασης 1.136 στρεμμάτων, στη θέση Τριβο- 
λιάρη - Κουμάσια της Κοινότητας Καλεντζίου του Νομού Αχαΐας. 

Η ΔΑΣΑΡΧΗΣ ΠΑΤΡΩΝ 
Έχοντας υπόψη: 

1. Το άρθρο 117 παρ. 3 το Συν/τος'της Χώρας, περί διοικητικής 


αποκέντρωσης, όπως τροποποιήθηκε και συμπληρώθηκε μεταγενέ¬ 
στερα με το Ν.Δ. 532/70. 

2. Τις διατάξεις του Ν. 3200/55. 

3. Τις διατάξεις του Ν. 998/1979 «περί προστασίας των δασών και 
των δασικών εν γένει εκτάσεων της Χώρας» και συγκεκριμένα»: 

α) Του άρθρου 41 παρ. 1 

β) Του άρθρου 38 παρ. 1. 

4. Τις δ/γές του Υπουργείου Γεωργίας: 

α) 160417/1180/8.7.80, β) 182447/3049/24.9.80. 

Την με αριθ. Ζα/160/16.1.84 απόφαση του Νομάρχη Αχαΐας, περί 
εξουσιοδότησης των προϊσταμένων των Υπηρεσιών να υπογράφουν με 
εντολή Νομάρχη, αποφασίζουμε: 

Κηρύσσουμε αναδασωτέα, με σκοπό την επανίδρυση, με φυσική ανα¬ 
γέννηση, της δασικής βλάστησης, που καταστράφηκε από παράνομη 
κατάληψη και εκχέρσωση από τον Παν/τη Αχιλ. Λάζαρο κάτοικο Κα¬ 
λεντζίου τη δημόσια δασική έκταση για την οποία ισχύει το αριθ. 2692/ 
31/7.5.91 ΓΪ.Δ.Α. της υπηρεσίας μας των 1, 136 στρεμμάτων που 
βρίσκεται στη θέση Τριβολιάρη - Κουμάσια της Κοινότητας Καλεντζίου 
και προσδιορίζεται από τα στοιχεία Α, Β, Γ, Δ, Α και Ε, Ζ, Η, Θ, I, Ε 
όπως φαίνονται στο συνημμένο διάγραμμα, το οποίο αποτελεί αναπό¬ 
σπαστο μέρος της απόφασης αυτής και έχει όρια: 

Ανατολικά: Όπως φαίνεται στο συνημμένο τοπογραφικό. 

Δυτικά: Ομοίως 

Βόρεια: Ομοίως 

Νότια: Ομοίως. 

Η παρούσα ισχύει μετά τη δημοσίευσή της στην Κοινότητα Καλε- 
ντζϊου - Αχαΐας σύμφωνα με το άρθρο 37 Ν. 3200/55. 

Η απόφαση αυτή να δημοσιευθεί στην Εφημερίδα της Κυβερνήσεως. 

Πάτρα, 7 Μαΐου 1991 

Με εντολή Νομάρχη 
Η Δασάρχης 
Ε. ΠΑΝΤΑΖΗ 

ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. ΑΠ/ΠΜ/οικοθεν/8479/368 (2) 

Τροποποίηση ρυμοτομικού σχεδίου στο Ο.Τ. 29 του Δήμου Νεάπολης, 
για την κατάργηση των στοών, επί της οδού Γρηγ. Λαμπράκη. 

Ο ΝΟΜΑΡΧΗΣ ΘΕΣΣΑΛΟΝΙΚΗΣ 
Έχοντας υπόψη: 

1. Τις διατάξεις του από 17.7.23 Π.Δ/τος, όπως τροποποιήθηκαν 
και συμπληρώθηκαν μεταγενέστερα. 

2. Τις διατάξεις του Ν. 3200/55 «Περί διοικητικής αποκέντρωσης», 
όπως τροποποιήθηκαν μεταγενέστερα, με το Ν.Δ. 532/70. 

3. Τις διατάξεις του Α.Ν. 314/68/ΦΕΚ 48Α (ΦΕΚ 47/Α) όπως 
μεταγενέστερα τροποποιήθηκαν με το αρ. 1018/71 Ν.Δ/γμα (ΦΕΚ 
220Α) και με την παρ. 3 του άρθρου 34 του Ν. 1577/85 (ΦΕΚ 
10/Α). 

4. Τις διατάξεις του Ν.Δ/τος 183/86 (ΦΕΚ 10/Α) και ειδικώτερα 
το άρθρο 1. 

5. Τη 207/90 Απόφαση του Δημοτικού Συμβουλίου Νεάπολης. 


6. Την 22η πράξη γνωμοδότησης του Συμβουλίου Χ.Ο.Π.Ν. Θεο/ 
νίκης (συνέδρια 2/15.1.91), αποφασίζουμε: 

Άρθρο 1 

Εγκρίνουμε 

1. Την τροποποίηση του ρυμοτομικού σχεδίου του Δήμου Νεάπολης 
στο Ο.Τ. 29, με την κατάργηση στοάς, όπως φαίνεται στο τοπογραφικό 
διάγραμμα Κλ. 1:500, που θεωρήθηκε από τη Δ/νση Πολεοδομίας και 
συνοδεύει την απόφαση αυτή. 

2. Το ακριβές αντίγραφο του πρωτότυπου διαγράμματος που συνο¬ 
δεύει την απόφαση αυτή, να αναρτηθεί μετά τη δημοσίευσή της στην 
εφημερίδα της Κυβερνήσεως, στον 4ο όροφο της Δ/νσης πολεοδομίας 
Θεσσαλονίκης, επί (15) δεκαπέντε συνεχείς ημέρες. 

Άρθρο 2 

1. Η απόφαση αυτή να δημοσιευθεί στην Εφημερίδα της Κυβερνή¬ 
σεως (άρθρο 1 Ν.Δ. 1071/71). 

2. Η ισχύς της αρχίζει ύστερα από τη δημοσίευση της στην Εφημε¬ 
ρίδα της Κυβερνήσεως και την παραπάνω ανάρτηση. 

Η απόφαση αυτή να δημοσιευθεί στην Εφημερίδα της Κυβερνήσεως. 

Θεσσαλονίκη, 25 Φεβρουάριου 1991 
Ο Νομάρχης α.α. 

Ν. ΠΑΡΙΤΣΗΣ 



ι 



ΡΥΜΟΤΟΜΙΚΟΥ ΣΧΕΔΙΟΥ ΣΤΑ 



Ο ΔΙΕΥΘΥΝΤΗΣ 

Αριθ. 10011 ΕΠΑ (3) 

Έγκριση ρυμοτομικού σχεδίου οικισμού Συκιάς της Κοινότητας Μετάλ¬ 
λων Ν. Σερρών και καθορισμός όρων και περιορισμών δόμησης των 

οικοπέδων αυτού. 

Ο ΝΟΜΑΡΧΗΣ ΣΕΡΡΩΝ 
Έχοντας υπόψη: 

1) Τις διατάξεις του Ν.Δ/τος της 17.7.1923 όπως μεταγενέστερα 
τροποποιήθηκαν και συμπληρώθηκαν και ειδικότερα τα άρθρα 3, 9 και 
70. 

2) Τις διατάξεις του Α.Ν. 314/1968 (ΦΕΚ 47/Α) όπως τροποποι¬ 
ήθηκαν συμπληρώθηκαν με το υπ’ αριθ. 1018/71 Ν.Δ/γμα (ΦΕΚ 
220/Α) και με την παρ. 34 του Ν. 1577/85 (ΦΕΚ 210/Α). 

3) Τις διατάξεις του Ν. 1337/83 (ΦΕΚ 33/Α) «Επέκταση των πο- 
λεοδομικών, σχεδίων, οικιστική ανάπτυξη και σχετικές ρυθμίσεις» και 
ειδικότερα το άρθρο 38 αυτού. 

4) Τις διατάξεις του από 2-4/14.5.85 Π.Δ/τος (ΦΕΚ 225 Δ) «Με¬ 
ταβίβαση αρμοδιοτήτων στους Νομάρχες για την έγκριση και τροπο¬ 
ποίηση ρυμοτομικών σχεδίων καθώς και όρων και περιορισμών δόμη¬ 
σης αγροτικών οικισμών και ειδικότερα το άρθρο 1 παρ. Ια. 

5) Την Τ.Π./ΕΠΑ/11398/26.2.87 (ΦΕΚ 351Δ) απόφαση Νο¬ 
μάρχη Σερρών «Κατηγοριοποίηση, καθορισμός ορίων και όρων δόμη¬ 
σης οικισμών της Επαρχίας Σερρών» μεταξύ των οποίων και ο οικισμός 
Συκιάς. 

6) Την υπ’ αριθ. 29/1990 απόφαση του Κοινοτικού συμβουλίου Με¬ 
τάλλων για τον οικισμό Συκιάς. 

7) Την υπ’ αριθ. 189/10.12.1990 απόφαση του Συμβουλίου 
Χ.Ο.Π. Ν. Σερρών, αποφασίζουμε: 

Άρθρο 1 

1. Εγκρίνεται το ρυμοτομικό σχέδιο οικισμού Συκιάς, Κοινότητας 
Μετάλλων Ν. Σερρών, όπως αυτό φαίνεται στο ένα (1) φύλλο χάρτη, 
υπό κλίμακα 1:1000, που συνοδεύει την απόφαση αυτή. 

2. Εγκρίνεται η επιβολή προκηπίου πλάτους 3.00 (τριών) μ. σε όλα 
τα Ο.Τ. του οικισμού. 

3. Εγκρίνεται ο καθορισμός χρήσεων των παρακάτω οικοπέδων: 

- Το υπ’ αριθ. 15 οικόπεδο στο Ο.Τ. 4 χαρακτηρίζεται ως χώρος 
πρασίνου. 

- Το υπ’ αριθ. 26 οικόπεδό στο Ο.Τ. 6 χαρακτηρίζεται ως χώρος 
σχολείου. 

- Το υπ’ αριθ. 44 οικόπεδο στο Ο.Τ. 8 χαρακτηρίζεται ως χώρος εκ¬ 
κλησίας. 

- Το υπ’ αριθ. 50 οικόπεδο στο Ο.Τ. 9 χαρακτηρίζεται ως χώρος 
πρασίνου. 

- Το υπ’ αριθ. 55 οικόπεδο στο Ο.Τ. 10 χαρακτηρίζεται ως χώρος 
πάρκου. 

- Το υπ’ αριθ. 61 οικόπεδο στο Ο.Τ. 11 χαρακτηρίζεται ως χώρος 
πρασίνου. 

- Το υπ’ αριθ. 66 οικόπεδο στο Ο.Τ. 12 χαρακτηρίζεται ως χώρος 
παιδικής χαράς. 

- Το υπ’ αριθ. 70,71,72 οικόπεδα στο Ο.Τ. 12 χαρακτηρίζονται ως 
χώρος πλατεία. 

- Το υπ’ αριθ. 73 οικόπεδο στο Ο.Τ. 13 χαρακτηρίζεται ως χώρος 
αγροτικό ιατρείο. 

- Το υπ’ αριθ. 74 και 75 οικόπεδα στο Ο.Τ. 13 χαρακτηρίζονται ως 
χώρος για παιδικό σταθμό. 

- Το υπ’ αριθ. 87 οικόπεδο στο Ο.Τ. 15 χαρακτηρίζεται ως χώρος 


πρασίνου. 

- Ο δρόμος μεταξύ των οικοπέδων 25,26,27 στο Ο.Τ. 6 χαρακτηρί¬ 
ζεται πεζόδρομος. 

- Ο δρόμος μεταξύ των οικοπέδων 69,70,72 στο Ο.Τ. 12 χαρακτη¬ 
ρίζεται πεζόδρομος. 

- Ο δρόμος νότια του υπ’ αριθ. οικοπέδου - πάρκο - χαρακτηρίζεται 
πεζόδρομος. 

4. Εγκρίνεται ο καθορισμός των παρακάτω γενικών και ειδικών 
όρων δόμησης: 

Α. Γενικοί όροι δόμησης 

α. αρτιότητα οικοπέδων 

- Ορίζεται ελάχιστο εμβαδόν αρτιότητας 400 τ.μ. με ελάχιστο πρό¬ 
σωπο 14 μ. Κατά παρέκκλιση άρτια θεωρούνται τα οικόπεδα με όποιο 
εμβαδόν και διαστάσεις παραχωρήθηκαν με τις 15/38 και 62/55 απο¬ 
φάσεις της Ε.Ο.Δ. 

Οικόπεδα που δημιουργήθηκαν βάσει προγενέστερων διατάξεων εξα¬ 
κολουθούν να είναι κατά παρέκκλιση άρτια. 

β. κάλυψη οικοπέδων 

Ορίζεται μέγιστο ποσοστό κάλυψης 70% 

γ. συντελεστής δόμησης 

Ο συντελεστής δόμησης των οικοπέδων κλιμακώνεται ανάλογα με το 
εμβαδόν του οικοπέδου όπως παρακάτω. 

- για τα πρώτα 100 τ.μ. του οικοπέδου ο σ.δ. ορίζεται σε 1,60 

- για τα επόμενα 100 τ.μ. του οικοπέδου ο σ.δ. ορίζεται σε 0.80 

- για το υπόλοιπο της επιφάνειας του οικοπέδου ο σ.δ. ορίζεται σε 
0.60. 

δ. Τψος κτιρίων. 

Το μέγιστο ύψος των κτιρίων ορίζεται σε 8,00 μ. 

Σε περίπτωση που το οικόπεδο παρουσιάζει κλίση μεγαλύτερη του 
25%, το μέγιστο ύψος των κτιρίων είναι δυνατό να φθάσει τα 10,00 μ., 
μη συμπεριλαμβανομένης της στέγης, μετρούμενο από το χαμηλότερο 
σημείο του εδάφους και έπειτα από προηγούμενη έγκριση της Επιτρο¬ 
πής Πολεοδομικού και Αρχιτεκτονικού Ελέγχου (ΕΠΑΕ). 

Β. Ειδικοί όροι δόμησης 

Οι ειδικοί όροι δόμησης ορίζονται όπως εγκρίθηκαν με την ΤΠ/ 
ΕΠΑ/11398/26.2.87 απόφαση Νομάρχη Σερρών για τον οικισμό Συ¬ 
κιάς. 

5) Κατά τα λοιπά ισχύουν το Π.Δ. 24.4.85 όπως αυτό τροποποιή¬ 
θηκε με το Π.Δ. 14.2.87 και το Π.Δ. 25.4.89 και ο Ν. 1577/85. 

6) Κάθε προγενέστερη διάταξη διαφορετική με τα παραπάνω οριζό¬ 
μενα καταργείται. 

Άρθρο 2 

1. Το ακριβές αντίγραφο του πρωτοτύπου τοπογραφικού διαγράμ¬ 
ματος, υπό κλίμακα 1:1000, που συνοδεύει την απόφαση αυτή, μετά 
την δημοσίευση της στην Εφημερίδα της Κυβερνήσεως, να αναρτηθεί 
στο Διοικητήριο, στο κτίριο του Τ.Π. και Π.Ε. Ν. Σερρών για δέκα πέ¬ 
ντε (15) συνεχείς μέρες. 

2. Η απόφαση αυτή να δημοσιευθεί στην Εφημερίδα της Κυβερνή¬ 
σεως, έχοντας ισχύ από τη δημοσίευσή της, μαζί με το τοπογραφικό 
διάγραμμα που την συνοδεύει. 

Σέρρες, 22 Ιανουάριου 1991 

Ο Νομάρχης 
ΑΝΑΣ. ΛΙΑΣΚΟΣ 

(ΑΠΟΦΑΣΗ ΤΠ’ ΑΡΙΘ. 473) (4) 

Τροποποίηση του εγκεκριμένου ρυμοτομικού σχεδίου Αθηνών μεταξύ 
των οδών Βόλβης, Πιτυούντος, Ερμωνάσσης, Οφιούντος και Κρώ- 
μνης, (Ο.Τ. 107, περ. 95) με χαρακτηρισμό: α. του χώρου με στοι¬ 
χεία ΑΒΓΔΕΖΑ ως χώρου πρασίνου και αθλοπαιδειών και β. του 
χώρου με στοιχεία ΖΘΙΚΛΖ ως χώρου σχολείου. 

ΤΟ ΔΗΜΟΤΙΚΟ ΣΥΜΒΟΥΛΙΟ ΑΘΗΝΑΙΩΝ 
(Συνεδρίαση 11η της 22 Απριλίου 1991) 

Αφού έλαβε υπόψη: 

1. Το με αριθμό πρωτοκόλλου 30231/643/91 Δημαρχιακό έγ¬ 
γραφο που συνοδεύει το σχετικό φάκελο. 

2. Τις διατάξεις του Π.Δ/τος 323/1989 (ΦΕΚ 146Α) «Κωδικοποί¬ 
ηση του Δημοτικού και Κοινοτικού Κώδικα». 

3. Τις διατάξεις του από 17.7.1923 Ν. Δ/τος (ΦΕΚ 228 Α) «Περί 
σχεδίων πόλεων» όπως μεταγενέστερα τροποποιήθηκαν και συμπληρώ¬ 
θηκαν. 

4. Τις διατάξεις του Π.Δ/τος από 29.12.86 (ΦΕΚ 16 Δ/21.1.87) 
«Περί τροποποιήσεως του εγκεκριμένου ρυμοτομικού σχεδίου με από¬ 
φαση του Δημοτικού Συμβουλίου του Δήμου Αθηναίων». 

5. Τη με αρ. 21/87 απόφαση του 5ου δ/σματος. 

6. Την από 13.3.90 έκθεση της Δ/νσης Σχ. Πόλεως. 

7. Την από 3.4.90 πρόταση τροποποίησης καθώς και το σχέδιο που 
τη συνοδεύει. 


8. Τη με αρ. πρωτ. 47359/5.6.90 ένσταση που υποβλήθηκε. 

9. Τη με αρ. πρωτ. 61089/18.7.90 εκδίκαση ενστάσεων. 

10. Την από 25.7.90 εισήγηση προς το Σ.Χ.Ο.Π., της Νομαρχίας 
Αθηνών. 

11. Την από 12.10.90 γνωμοδότηση του Σ.Χ.Ο.Π., (πράξη 14η, 
συνεδρίαση 30η). 

12. Την από 10.8.90 βεβαίωση του Αντιδημάρχου περί τήρησης 
της νόμιμης διαδικασίας, αποφασίζει: 

Την τροποποίηση του εγκεκριμένου ρυμοτομικού σχεδίου της πόλεως 
των Αθηνών, μεταξύ των οδών Βόλβης, Πιτυούντος, Ερμωνάσσης, 
Οφιούντος και Κρώμνης, (Ο.Τ. 107, περ. 95) με χαρακτηρισμό: α. του 
χώρου με στοιχεία ΑΒΓΔΕΖΑ ως χώρου πρασίνου και αθλοπαιδειών 
και β. του χώρου με στοιχεία ΖΘΙΚΛΖ ως χώρου σχολείου. 

Η τροποποίηση αποτυπώνεται στο διάγραμμα σε κλ. 1:500 που φέ¬ 
ρει τις υπογραφές του Αντιδημάρχου και του Προέδρου του Σώματος, 
και το οποίο θα είναι αναρτημένο στο Δημαρχείο, στη Διεύθυνση Σχε¬ 
δίου Πόλεως, Χαλκοκονδύλη 33, για είκοσι (20) ημέρες μετά την δη¬ 
μοσίευση, προς ενημέρωση των ενδιαφερομένων. 

Η ισχύς της απόφασης αυτής αρχίζει από τη δημοσίευσή της στην 
Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 

Ο Πρόεδρος 
I. ΒΛΑΧΟΓΙΑΝΝΗΣ 

